На станцыі не толькі імкнуцца ўкараняюць сучасныя тэхналогіі насенняводства шматгадовых траў і іншых сельскагаспадарчых культур у вытворчы працэс, але і актыўна дзеляцца вопытам з гаспадаркамі раёна: штогод на базе ВДМС ладзяцца навучальныя семінары. Дырэктар ВДМС Валерый Кучко ўпэўнены, узаемадзеянне з навукай павышае эфектыўнасць вытворчасці. У сваёй дзейнасці гаспадарка кіруецца распрацоўкамі Інстытута меліярацыі, якія ў сваю чаргу будуюцца на аснове вопытаў і шматгадовых назіранняў. Менавіта імі і займаюцца супрацоўнікі сектара насенняводства шматгадовых траў і дзвюх лабараторый: эксплуатацыі меліярацыйных сістэм і выкарыстання асушаных мінеральных зямель, дзеючых на базе ВДМС. Збор інфармацыі вядзецца па двух напрамках: агранамічным і меліярацыйным.